تورکیه آمریکانین داعش ایله موباریزه عذره خصوصی نماینده‌سی برت مک گورک-ون تورکیه حاقینداکی سؤزلرینه رئاکسیا گؤستردی.
تورکیه‌نین خاریجی ایشلر ناظیرلیگی‌نین سؤزچوسو حسین مفتی اوغلو مک گورک-ون سوریه-نین ادلیب شهریندکی ترور تشکیلات‌لاری‌نین مؤجودلوغو ایله تورکیه‌نی علاقه‌لن‌دیرن دیرلندیرمه‌لرینه رئاکسیا گؤستره‌رک، "تحریک آمیز ایفاده‌لره اعتراضینی بیلدیریلدی.
سؤزچو مفتی اوغلو مک گورک-ون آچیقلاما‌لارینا دایر سوالا جاوابن دئدی کی، مک گورک-ون ادلیب‌دکی ترور تشکیلات‌لاری‌نین مؤجودلوغو ایله اؤلکه‌میزی علاقه‌لن‌دیرن دیرلندیرمه‌لرینه قارشی رئاکسیامیز یوکسک سویه‌ده آتیلان آددیملا شخصاً آدی چکیله‌نین دقتینه چاتدیریلدی و تحریک آمیز اولا‌راق دیرلن‌دیریله بیله‌جک ایفاده‌لره قارشی اعتراضیمیز بیلدیریلدی.
بون‌دان علاوه ترور تشکیلات‌لاری‌نین سوریه و عراق-دا سیغینا‌جاق تاپماسی‌نین آرخاسین‌داکی اساس سبب‌لرین آرا‌دان قالدیریلماسی‌نین آنجاق بوتون علاقه‌لی گوج‌لرین ایفاده‌لری و عملیات‌لاری آراسیندا ضدیت اولماماسی واسطه‌سی ایله مومکون اولا بیله‌جگی، سوریه-ده ترور تشکیلاتی پ.ی.د/ی.پ.گ-نین هانسی مقصدله اولارسا اولسون دستکلنمه‌مه‌سینه دایر گؤزلنتیمیز خاطیرلاتیلمیش‌دیر.
